Diari Oficial de la Generalitat Valenciana


Sumari del DOGV 4101, del 05-10-2001 (2001/9616)

Informació pública dels documents urbanístics del sector turisticoresidencial/esportiu Albatera Golf de les normes subsidiàries de planejament del terme municipal d'Albatera.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4101

Data del DOGV
:   05-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9616


Organisme emissor
:   Ajuntament d'Albatera

Tipus de document
:   Anunci

Informació pública dels documents urbanístics del sector turisticoresidencial/esportiu Albatera Golf de les normes subsidiàries de planejament del terme municipal d'Albatera. [2001/F9616]
  
Francisco García Gelardo, alcalde president de l'Ajuntament d'Albatera, fa saber:
  
Que amb data 25 de setembre de 2001 la Comissió Municipal de Govern va acordar:
  
«Informació pública dels documents urbanístics del sector turisticoresidencial/esportiu Albatera Golf de les normes subsidiàries de planejament del terme municipal d'Albatera.
  
Atés que amb data 17 de setembre de 2001, amb registre d'entrada número 5.066, té entrada en aquest ajuntament l'escrit del senyor José Rodríguez Murcia en nom i representació, en qualitat de president, de la mercantil San José, Inversiones y Proyectos Urbanísticos, SA, amb domicili a Torrevieja, avinguda de Las Habaneras, número 74-baix, i CIF A-53559530, en el qual se sol·licita a l'alcalde que considere presentada la documentació que s'adjunta, i el sotmetiment a informació pública de l'alternativa tècnica de programa d'actuació integrada urbanística del sector turisticoresidencial/esportiu Albatera Golf de les normes subsidiàries de planejament del terme municipal d'Albatera, que es compon dels documents següents: memòria i avantprojecte d'urbanització.
  
Atés que aquesta alternativa tècnica està acompanyada, com a requisit imprescindible per a la tramitació, del pla parcial de l'expedient d'homologació sectorial al PP i estudi d'impacte ambiental. S'anuncia, així mateix, la intenció del compareixent, en la representació que exerceix, de presentar quan pertoque la proposició juridicoeconòmica per a executar aquesta alternativa tècnica. Per la qual cosa sol·licita que considere presentada la documentació que s'adjunta a fi que, previs els tràmits oportuns, siga aprovada per l'ajuntament i remesa a la Conselleria d'Obres Públiques, Urbanisme i Transports, i designada la mercantil que representa agent urbanitzador del sector.
  
Vist que l'Ajuntament d'Albatera, mitjançant l'acord del Ple adoptat en la sessió realitzada el 27 de desembre de 2000 va acordar, entre altres, traslladar a la conselleria competent en urbanisme el document de model territorial municipal elaborat per l'equip redactor del pla general d'Albatera, per a aconseguir el preceptiu concert, exigit per l'article 38.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, que tingué entrada en la Comissió Territorial d'Urbanisme d'Alacant amb data 28 de desembre.
  
Vist que com a mesura de reactivació econòmica que redundarà en un augment de la qualitat de la vida ciutadana, i en un considerable aspecte positivitzador del desenvolupament local, entre els objectius pretesos en la redacció del pla general esmentat en tramitació, i així reflectit en el model territorial, s'ha procedit a incloure pel municipi, dins de l'avanç d'ordenació i proposta de concertació d'aquest, un sector de sòl urbanitzable per a usos residencials, coincident en els usos i sensiblement amb l'àmbit sectorial definit en el pla parcial que es presenta.
  
Atés el que s'estableix en els articles 38 de la Llei 6/1994, de 15 de novembre, Reguladora de l'Activitat Urbanística, i concordants del Reglament de Planejament, aprovat pel Decret 201/1998, de 15 de desembre, del Govern Valencià, així com l'article 157, que preceptua que «la conselleria competent en matèria d'urbanisme, en el termini de tres mesos des de la presentació del document de concert, emetrà informe en què es pronuncie sobre el model territorial definit en el document presentat i la procedència o no de considerar superada la fase de concert», sense que s'haja emés l'informe esmentat per la Conselleria d'Obres Públiques, Transports i Urbanisme fins a la present data.
  
Atés que la Llei Reguladora de l'Activitat Urbanística de la Generalitat Valenciana, de 15 de novembre de 1994, a través dels seus articles 45.1 i 52.1 i 2, faculta per a presentar i per a sol·licitar que sotmeta a informació pública l'alternativa esmentada, d'acord amb el tràmit que, a l'efecte, assenyalen els articles 44 i següents del cos legal esmentat, i concordants del Reglament de Planejament.
  
Atés que, segons l'informe que amb data 20 de setembre de 2001 eleven conjuntament l'arquitecte al servei de la corporació, el senyor Pascual Serna Berna, urbanística i l'assessoria externa municipal d'urbanisme del despatx del senyor Juan Enrique Serrano, que la documentació presentada compleix les exigències expressades en l'article 32.A i B del mateix cos legal.
  
A la vista de tot el que antecedeix, la Comissió de Govern, per unanimitat, acorda:
  
Primer. Sotmetre a informació pública pel termini de 30 dies i mitjançant l'anunci publicat en un diari d'informació general editat a la Comunitat Valenciana i en el Diari Oficial de la Generalitat Valenciana, remetent avís personal i mitjançant comunicació en el Butlletí Oficial de la Província d'Alacant, als efectes previstos en l'article 59 de la Llei 30/1992, de 26 de novembre, a qui conste en el cadastre com a titular de drets afectats per l'actuació proposada, la documentació relativa a la proposta de desenvolupament de l'actuació denominada sector turisticoresidencial/esportiu Albatera Golf de les normes subsidiàries de planejament del terme municipal d'Albatera, presentada pel senyor José Rodríguez Murcia en nom i representació, en qualitat de president, de la mercantil San José, Inversiones y Proyectos Urbanísticos, SA, i que és la següent:
  
- Pla parcial amb expedient d'homologació.
  
- Estudi d'impacte ambiental.
  
- Alternativa tècnica de programa, comprensiva de memòria justificativa dels trets bàsics de l'actuació, determinacions i bases i avantprojecte d'urbanització.
  
Segon. La informació pública té caràcter de simultani concurs públic per a la selecció de l'urbanitzador, i es podran presentar durant el termini esmentat al·legacions i alternatives tècniques en competència. En els cinc dies següents al venciment del termini anterior, les persones interessades podran presentar les proposicions juridicoeconòmiques que consideren convenients al Registre General de l'ajuntament. L'acte d'obertura de pliques es portarà a terme en la següent data hàbil a la conclusió de la presentació de proposicions. Durant els 10 dies següents al de l'obertura de pliques podran ser objecte de consultes i al·legacions totes les actuacions de l'expedient. L'expedient complet estarà exposat al públic durant el termini esmentat a la Secretaria, en horari de 09.00 a 14.00 hores.
  
Tercer. Sol·licitar informes i dictamen als departaments, organismes competents i municipis confrontants.»
  
Cosa que es fa pública per a coneixement general i als efectes del que s'estableix en l'article 59 de la Llei 30/1992, de 26 de novembre, per si resultaren titulars cadastrals desconeguts o, intentada la notificació, no es poguera dur a terme.